**Nõusoleku saamine riigiteede**

**äärsete bussipeatuste ootealade**

**rajamiseks**

Rapla Vallavalitsus soovib rajada riigiteede äärde bussipeatustesse Rapla valla elanike jaoks ootealasid. Rapla Vallavalitsus soovib Transpordiametilt saada tingimusi ja nõusolekut, et alustada ootealade planeerimisega.

Maa-ameti geoportaali link bussipeatustest, kuhu sooviksime ehitada bussipeatuste ootealad: <https://xgis.maaamet.ee/xgis2/page/link/Rcf9D8Mz>.

Koikse külas pole hetkel bussipeatusi, sinna soovime teha kaardil märgitud asukohtades tüüp 4 peatused koos ootealadega. Toomja külas Viilu-Hansu kinnistu vastas pole samuti bussipeatust ning tüüp 4 bussipeatus asub kortermaja ees, mille tõstaks edasi kaardil märgitud asukohta ja hekini saaks ehitada ooteala.

Ootealade ehitamisel sooviksime lähtuda riigiteede juhendis välja toodud „ootealaga bussipeatus“ tüüplahendusest. Tulevikus on plaan rajada ootealadele ka ootekojad, mille lahendus võiks sarnaneda juhendites väljatoodud „ootekoda“ tüüplahendusele.

Eeldatav kasutajate arv bussipeatustes ei ole suur, kuid bussipeatustest sõidab läbi ka õpilasliin. Ohutuse tagamise eesmärgil võiks elanikel olla võimalus bussi ootamiseks ootealal, mitte vahetult sõidutee ääres, kus liiguvad aeg-ajalt ka raskeveokid. Kõige ohtlikum on talviti, kui teed on kitsamalt lahti lükatud ning elanikud peavad ootama ohutuse huvides hanges.

Kas Transpordiametil on lisaks soovitusi või ettepanekuid asukohtade suhtes ning kui tulevikus oleks plaan ootealadele püstitada ka ootekojad, siis millega peaks arvestama?

Kas bussipeatustesse ootealade ehitamiseks on vaja taotleda ka ehitusluba ja koostada projekt?

Kas ootealade ehitamiseks on Transpordiametil koostööks ette nähtud rahalisi vahendeid või jäävad kogu ehitusega seonduvad kulud valla kanda?

Lugupidamisega

(allkirjastatud digitaalselt)

Andre-Andy Bernhardt

teede spetsialist

Tel. 5342 3541

andreandy.bernhardt@rapla.ee